**Könyvkötő-könyvalkotó kurzus tematika**

**A kurzus vezetője**: Somogyi Márk könyvkötő és könyvrestaurátor. Itthon és külföldön (UK, Spanyolország) egyaránt szerzett szakmai tapasztalatot. Évek óta vezet kurzusokat magyar és angol nyelven könyvkötés, könyvalkotás tematikában, elsősorban művészeti képzésekben résztvevők számára.

Szili József műhelyvezető. MOME Techpark, Grafikai műhely.

A kurzus célja:

* megismertetni a résztvevőket a könyv szerkezeti elemeivel, felépítésével, grafikai tervezés szempontjából érdekes felületeivel
* a könyv tipológiai fejlődését meghatározó kulturális behatások ismertetése
* művelődéstörténeti kontextus
* a könyvalkotás során felhasználható anyagok ismertetése (történeti perspektívából is)
* könyvalkotás során felhasználható dekoratív nyomdai technikák ismertetése
* különböző típusú könyvek elkészítéséhez szükséges műveletek és szerszámok gyakorlati ismertetése
* tárgyalkotás: legalább 3 féle könyv elkészítése
* műhelylátogatások
* szakirodalom, weboldalak ismertetése

1. alkalom: Íráshordozók története, hogyan jutottunk el a papírig. A papír megmunkálásához kapcsolódó alapműveletek. Egyíves füzet készítése.

2. alkalom: Papír története, papír szerkezete, előállítása, papírtípusok, könyvtest fűzése.

3. alkalom: A könyvforma kialakulásának története. Borítóanyagok, vászonkötés, táblakészítés.

4. alkalom: Távol-keleti tematika (Gyémánt Szútra, frottázs)

Suminagashi (japán típusú papírmárványozás)

5. alkalom: Távol-keleti típusú könyv készítése az előző alkalommal készített dekoratív papír felhasználásával.

6. alkalom: Design-kötés jellegzetességei.

Nyitott gerincű kötés készítése.

7. alkalom: Ragasztás nélküli kötések jellegzetességei,”longstitch” és „limp vellum” típusú kötések készítése.

8. alkalom: A bőr kultúrtörténete; bőr és könyv kapcsolata; a könyvborító tervezésének archaikus illetve modernkori szempontjai, technikái. Bőrkötésű könyvek dekorációs technikáinak kipróbálása.

9. alkalom: Látogatás a Nemzeti Levéltár restaurátor műhelyében.

10. alkalom: Egyszerűbb magasnyomásra épülő dekorációs technikák.

11. alkalom: Látogatás a Bomo Art Budapest könyvkötő műhelyében.

12. alkalom: Látogatás a Zorán Aranyozó kft-nél.